OzLabs/hebrew-wiki-articles huggingface dataset:
Judy in Disguise (With Glasses)

Judy in Disguise (with Glasses) (בעברית: ג'ודי בתחפושת (עם משקפיים)) הוא שיר בביצוע ג'ון פרד ולהקת הפלייבויז שהיה להיט בסוף שנת 1967. את השיר כתבו יחד פרד וחבר הלהקה אנדרו ברנרד.

== עיבוד ותוכן השיר ==
השיר מלווה בכלי מיתר, כלי נשיפה ממתכת, סיטאר, פסנתר, באס, גיטרה, תופים, צלילי נשימה, וצלילי מיתר דיסוננטיים. שם השיר הוא משחק מילים על שירם של הביטלס "Lucy in the Sky with Diamonds" וטעות בזיהוי המילים. כשפרד שמע את השיר לראשונה הוא חשב שהמילים הן "Lucy in disguise with diamonds" (לוסי בתחפושת עם יהלומים).<ref></ref><ref></ref>

== מיקום במצעדי פזמונים ==
בינואר 1968 הגיע השיר לראש המצעד האמריקאי והפך לתקליט זהב. השיר הגיע למקום הראשון גם במצעדים בגרמניה,<ref>Ehnert, Günter (1999). HIT BILANZ Deutsche Chart Singles 1956–1980. </ref> שווייץ<ref>[http://www.swisscharts.com/number1.asp?year=1968 Swiss Music Charts Number-Ones (1968)] </ref> ואוסטרליה.<ref name="poparchives.com.au">[http://www.poparchives.com.au/gosetcharts/1968/19680320.html Go-Set National Top 40, 20 March 1968]</ref> בקנדה ובממלכה המאוחדת הגיע השיר למקום השני במצעד.<ref>[http://www.collectionscanada.gc.ca/obj/028020/f2/nlc008388.100165.pdf]</ref><ref>[http://www.everyhit.com/searchsec.php Judy in Disguise (with Glasses) UK chart position] Retrieved 09-21-11</ref>

== גרסאות כיסוי ==
* לוס קוואנדוס הוציאו ב-1968 גרסה בספרדית של השיר בשם "Judy con disfraz". את המילים בספרדית כתב Julio Guiu Sr.
* פטריק זאבה הוציא ב-1967 גרסת כיסוי של השיר בצרפתית בשם "Les Lunettes".
* גארי לואיס והפלייבויז ביצעו גרסת כיסוי של השיר לאלבומם "Gary Lewis Now!".
* Silicon Teens, להקת הפופ-גל חדש הבריטית, שנוצרה על ידי חברת התקליטים Mute Records, הקליטה ב-1979 גרסה שונה מאוד של השיר בסגנון אלקטרופופ.
* ג'לו ביאפרה הוציא לאור ביצוע מהופעה חיה לאלבומו "Walk on Jindal's Splinters" משנת 2015, הכולל גרסאות כיסוי לשירי נשמה.
* The Residents הקליטו ב-1975 את השיר בשם "Hitler Was a Vegetarian", לאלבום "The Third Reich 'n Roll".
* רנדי בכמן וברטון קאמינגס הקליטו גרסת כיסוי של השיר לאלבום האוסף "Jukebox" שיצא לאור ב-2007.

== קישורים חיצוניים ==

== הערות שוליים ==

קטגוריה:שירי 1967
קטגוריה:שירים באנגלית
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
Tüm Şarkıları

Tüm Şarkıları (באנגלית: All Songs; ובעברית: כל השירים) הוא אלבום האוסף הראשון של הזמרת-יוצרת הטורקייה, אירם דריג'י.<ref name=":0"></ref> אלבום האוסף יצא לאור ב-14 באוגוסט 2015, על ידי חברת התקליטים GNL אנטרטיינמנט.<ref name=":0" />

מתוך אלבום האוסף יצא לאור הלהיט "Kalbimin Tek Sahibine", שהפך לאחד מהשירים הטורקיים המצליחים ביותר בכל הזמנים.<ref name=":1"></ref><ref></ref>

== רקע והפקה ==
אלבום האוסף הופק על ידי חולוסי דריג'י, בדומה לקודם Üç, ולזה שיצא לפניו İki, שהופקו על ידו גם כן.<ref></ref><ref></ref><ref></ref> ב-15 במאי 2014, יצא לאור השיר "Kalbimin Tek Sahibine", שנכלל באלבום האוסף.<ref name=":1" /> הקליפ של השיר הועלה ליוטיוב באותו היום, וזכה להצלחה רבה כאשר צבר למעלה מ-238 מיליון צפיות.<ref name=":1" />

בהמשך, יצא השיר "Neredesin Sen", אשר זכה להצלחה נאה גם כן, והקליפ שלו צבר למעלה מ-4 מיליון צפיות.<ref></ref>

== רשימת רצועות ==

==קישורים חיצוניים==

== הערות שוליים ==

קטגוריה:אלבומי אוסף מ-2015
קטגוריה:אלבומי אירם דריג'י
קטגוריה:אלבומי אוסף בטורקית
קטגוריה:אלבומי חברת GNL אנטרטיינמנט
Number 1's (אלבום של דסטיניז צ'יילד)

Number 1's (בעברית: מספרי אחת) הוא אלבום האוסף הראשון של להקת הבנות האמריקאית, דסטיניז צ'יילד.<ref name=":0"></ref> אלבום האוסף יצא לאור ב-25 באוקטובר 2005, על ידי חברת התקליטים קולומביה רקורדס.<ref name=":0" />

עם יציאתו נכנס אלבום האוסף אל המקום הראשון במצעד הבילבורד 200.<ref></ref>

== רקע ==
אלבום זה יצא לרגל ההתפרקות שלהם אשר הייתה בסוף אותה שנה ומכיל אוסף של הלהיטים הגדולים ביותר שלהן מכל הקריירה בתוספת שלושה שירים חדשים: "Stand Up for Love" אשר יצא כסינגל הראשון מהאלבום, "Check on It". שיר אשר ביונסה הקליטה באותה תקופה עבור הפסקול של הסרט "הפנתר הוורוד" ושיר נוסף בשם "Feel the Same Way I Do".

== ביקורות והצלחה ==
עם יציאתו האלבום קיבל ביקורות חיוביות מטעם המבקרים על בחירת השירים באלבום אם כי הרבה תהו לגבי בחירת שם האלבום מכיוון שרוב השירים באלבום הם אינם שירים שהגיעו למקום הראשון ברוב המדינות המרכזיות אם כי מאוחר יותר מגזין בילבורד חשף כי בחירת שם האלבום נבעה מהצורך לבחור לו שם שיווקי.

עם יציאתו, האלבום הגיע למקום הראשון במצעד האמריקאי ונהפך לאלבום השני שלהם לעשות זאת ובנוסף הגיע למעמד פלטינה עם מכירות של מיליון עותקים. בנוסף הוא הגיע למקום הראשון ביפן, שם הגיע למעמד פלטינה כפולה, למקום ה-6 בבריטניה, שם גם הגיע למעמד פלטינה ול-40 העליונים ברוב המדינות באירופה.

בין היתר, הוא הגיע למעמד פלטינה בניו זילנד, קנדה ואוסטרליה ולמעמד פלטינה כפולה באירלנד.

== רשימת רצועות ==

==נתוני מכירות==
{| class="wikitable sortable"
|-
!מקום
!תארים
!מכירות
|-
!אוסטרליה (ARIA)
|פלטינה
|70,000
|-
!ארצות הברית (RIAA)
|פלטינה
|1,000,000
|-
!קנדה (Music Canada)
|פלטינה
|100,000
|-
!אירלנד (IRMA)
|פלטינה x2
|30,000
|-
!בריטניה (BPI)
|פלטינה
|300,000
|-
!יפן (RIAJ)
|פלטינה x2
|500,000
|-
!ניו זילנד (RMNZ)
|פלטינה
|15,000
|}

==קישורים חיצוניים==

==הערות שוליים==

קטגוריה:אלבומי וידאו מ-2005
קטגוריה:אלבומי דסטיניז צ'יילד
קטגוריה:אלבומי אוסף באנגלית
קטגוריה:אלבומים שהופקו על ידי דייוויד פוסטר
קטגוריה:אלבומים שהופקו על ידי וייקליף ז'אן
קטגוריה:אלבומים שהופקו על ידי סוויז ביטס
קטגוריה:אלבומים שהופקו על ידי רודני ג'רקינס
קטגוריה:אלבומים שהופקו על ידי ריץ' הריסון
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי פלטינה כפולה ומעלה בממלכה המאוחדת
קטגוריה:אלבומי חברת קולומביה רקורדס
Love: Destiny

Love: Destiny (בעברית: אהבה: גורל) הוא מיני-אלבום של להקת הבנות האמריקאית דסטיניז צ'יילד.<ref name=":0"></ref> המיני-אלבום יצא לאור ב-10 ביולי 2001, על ידי חברת התקליטים קולומביה רקורדס, בסמוך לצאת האלבום, Survivor.<ref></ref>

המיני-אלבום מכיל רמיקסים משני אלבומיהן הראשונים ושירים שלא יצאו קודם לכן. המיני-אלבום היה זמין בטארגט בלבד.<ref name=":0" />

== סוגה ==
המיני-אלבום מכיל בתוכו שירים בסגנון המוזיקה האלקטרונית, היפ הופ, פאנק ומוזיקת נשמה.<ref name=":0" /> במיני-אלבום נכלל הלהיט "Survivor", אשר הפך לאחד משיריהן המצליח ביותר של הלהקה, תוך שהגיע אל המקום השני במצעד הבילבורד הוט 100.<ref></ref>

הלהיט "Bootylicious", נכלל במיני-אלבום גם כן.<ref name=":0" />

== רשימת רצועות ==

==קישורים חיצוניים==

==הערות שוליים==

קטגוריה:מיני-אלבומי בכורה מ-2001
קטגוריה:אלבומי דסטיניז צ'יילד
קטגוריה:מיני-אלבומים באנגלית
קטגוריה:מיני-אלבומי חברת קולומביה רקורדס
ריצ'רד קורניש

ריצ'רד קורניש (באנגלית: Richard Cornish), המכונה גם ריצ'רד ויליאמס (באנגלית: Richard Williams), היה רב-חובל אנגלי.<ref></ref> הוא ידוע בכך שהואשם באונס של עובד מבוגר, ויליאם קוזה,<ref name=RN></ref> ועל פי הדיווחים, הוא היה אחד מבין האנשים הראשונים ביותר שנתלו בגלל מעשי סדום במושבה הבריטית באמריקה הצפונית (כיום ארצות הברית).<ref></ref><ref></ref>

== האשמות באונס ==
ב-1624, קורניש היה רב-החובל של האמברוזה (Ambrose), שהייתה בנהר ג'יימס באוגוסט של אותה שנה.<ref name=book></ref> במהלך תקופה זו, קוזה עבד על האמברוזה והוטל עליו להניח סדינים נקיים על מיטתו של קורניש, כאשר טען קוזה כי אדונו היה שיכור וניסה לקיים איתו יחסי מין.<ref name=ev></ref> למרות סירובו של קוזה, קוזה דווח אז כי קורניש עשה מעשה סדום בכפייה.<ref></ref> הוא גם דיווח כי קורניש מאוחר יותר חיבב אותו מינית בהזדמנויות רבות וגם השפיל אותו מול שאר אנשי הצוות.<ref name=book />

== המשפט ==
קוזה עזב את הספינה והאשים את קורניש במעשה סדום בכפייה. קורניש הועמד למשפט שבמהלכו דיווח אחד מאנשי הצוות שלו על שמיעת שיחה בין קוזה לקורניש שאששה חלק אך לא את כל טענותיו של קוזה.<ref name=ev /> המשפט הסתיים בכך שקורניש נמצא אשם ונידון לתלייה, שאירע בתאריך שלא פורט בראשית 1625.<ref name=book />

מספר אנשים ערערו על ההרשעה וההוצאה להורג - הבולטים בהם היו אדוארד נוול (Edward Nevell) ותומס האץ' (Thomas Hatch), שניהם היו משרתים בעלי חוזה.<ref name=book /> שניהם חשו שקורניש הוא חף מפשע וכי מותו היה שגוי מצד מושל וירג'יניה. נוול סיפר לאחיו של קורניש את אמונותיו. דברים אלו נתפסו כפוגעניים מאחר שהאשימו את מותו של קורניש על מושל וירג'יניה סר פרנסיס וויאט ושניהם נענשו בחומרה על דבריהם.<ref></ref> לנוול נכרתו שתי אוזניו ולא היה מסוגל להפוך לאדם חופשי בווירג'יניה בעוד שהאץ' רק איבד אוזן אחת, וחוזה השירות שלו הוארך בשבע שנים נוספות.<ref name=ev />

== מורשת ==
ב-1993, הקימו הבוגרים הלהט"בים של הקולג' של ויליאם ומארי את קרן ההקצאה של ריצ'רד קורניש למשאבים להט"בים (Richard Cornish Endowment Fund for Gay and Lesbian Resources).<ref name=ev />

== הערות שוליים ==

קטגוריה:להט"בים בריטים
קטגוריה:להט"בים אמריקאים
קטגוריה:אישים שנשפטו על פי חוקים נגד להט"ב
קטגוריה:אישים שהוצאו להורג בבריטניה ואירלנד
קטגוריה:אישים שהוצאו להורג בארצות הברית
קטגוריה:רבי חובלים
קטגוריה:נפטרים ב-1625
אנדרטת ביר עסלוג'

אנדרטת ביר עסלוג היא אנדרטה הממוקמת בקרבת קיבוץ משאבי שדה שבנגב. היא הוקמה לזכר 34 חיילי צה"ל שנפלו בקרבות במרחב שסביבה במלחמת העצמאות.

== רקע ==
האנדרטה מנציחה את שמותיהם של נופלים מהגדוד השמיני של הפלמ"ח ומבין תושבי היישובים באזור, שנהרגו בקרבות מדצמבר 1947 ועד דצמבר 1948. כמחציתם - שישה-עשר - נהרגו בקרב לכיבוש ביר עסלוג' שנערך ב-11 ביוני 1948 נגד מתנדבים מצריים מארגון האחים המוסלמים. בעת הקרב היה בידי הלוחמים מידע מודיעיני שלפיו בניין המשטרה היה ממולכד. לכן נשארו הלוחמים בתחילה מחוץ לו, אך שני שבויים סיפרו שבבניין מצוי נשק רב, והלוחמים התפתו ונכנסו פנימה. אז הפעילו הערבים מרחוק מוקש חשמלי בתוך הבניין והוא קרס. עקב ההתפוצצות נהרגו אחד עשר מהלוחמים.

== היסטוריה ==
האנדרטה ממוקמת בצד כביש 222, המוביל ממשאבי שדה אל רביבים וצאלים. במקום זה - ביר עסלוג' - ניצבו ערב מלחמת העצמאות כפר בדואי, מחנות צבא בריטיים ותחנה של משטרת המדבר. במקום וסביבו נערכו במלחמה קרבות כבדים, שהסתיימו בכיבוש המרחב כולו על ידי צה"ל במבצע חורב.

האנדרטה המקורית שהוקמה במקום נחנכה ביום השנה הראשון לקרב על בניין המשטרה. היא הוקמה ביוזמת משפחת אחד הנופלים וחברי קיבוץ רביבים שלחמו במקום. הם אספו את אבני הגיר של בניין המשטרה ההרוס והקימו מהן גלעד שצורתו כגזע עץ שנגדע, כסמל לחיים שנגדעו במקום. האנדרטה ניצבה על תילה במשך שנים, אך הלכה והתפוררה. בעקבות זאת הוקמה לידה בשנת 1966 אנדרטה בעלת צורה דומה. בחזית האנדרטה קבוע לוח אבן הנושא את שמות הנופלים ומועדי נפילתם. מול האנדרטה נבנתה רחבה מרוצפת וסביבה הוצב שילוט המתאר את תולדות האירועים במקום.

בשנת 2001 שופצה האנדרטה על ידי קרן קיימת לישראל, משרד הביטחון והמועצה האזורית.

==ראו גם==
* בית הקברות הצבאי ברביבים, בו נקברו רבים מנופלי ההתקפה על המשטרה

==קישורים חיצוניים==

* [https://www.izkor.gov.il/en_e3fce604b93a92c54498869601aef29b האנדרטה], באתר יזכור
* [https://youtu.be/Po0LmAKCxts סרט, ישראל מלחמת העצמאות כיבוש ביר עסלוג' חטיבת הנגב פלמ"ח - סיפור אישי]

ביר עסלוג'
קטגוריה:משאבי שדה
כביש 859

כביש 859, הידוע ככביש עוקף נהריה, הוא כביש רוחב בישראל, באזור נהריה, הוא מקשר בין כביש 4 לכביש 70. במסלולו חולף הכביש ליד היישובים מזרעה, רגבה ונס עמים. הכביש נפתח לתנועה ב-14 בספטמבר 2021.

הכביש נסלל דרומית לנהריה. הוא מחבר בין כביש 4 במערב, באזור היישובים רגבה ומזרעה, ועד צומת עמקה בכביש 70 במזרח. אורכו של הכביש הוא כ-5.5 ק"מ ונסללו בו 4 נתיבים. תקציב הפרויקט היה 445 מיליון שקל.<ref></ref>

במסגרת הפרויקט שוקם והורחב במעט חלק מכביש 70 שבאזור הצומת שמחבר בין הכבישים, לשני נתיבים באורך של כ-1.5 ק"מ.

במהלך הקמת הכבישים הוסדרו מספר צמתים בכניסה ליישובים סמוכים - מזרעה, רגבה, נס עמים ונתיב השיירה. וגם הוקמו מעברים חקלאיים עיליים, דרכים חקלאיות ושביל אופניים לכל אורך הכביש.

==צמתים לאורך תוואי הכביש==

{| class="wikitable" border=1 cellpadding=1
!קילומטרים
!שם
!סוג מפגש
!מיקום
!דרכים מצטלבות
|-
| colspan="5" align="center" bgcolor="#D8 BF D8" | כביש 859 ממערב למזרח
|-
| align="center" | 0
| align="center" |צומת שבי ציון
| align="center" align="center" |שבי ציון
| align="center" | 
|-
| align="center" | 1
| align="center" |צומת מזרעה דרום
| align="center" align="center" | מזרעה
| align="center" |
|-
| align="center" | 4-3
| align="center" |צומת נס עמים
| align="center" align="center" |נס עמים
| align="center" | כביש פנימי לנס עמים
|-
| align="center" | 5.5
| align="center" |צומת עמקה
| align="center" align="center" |עמקה
| align="center" | 
|-
|}

==ראו גם==
* כבישי ישראל

== קישורים חיצוניים ==

== הערות שוליים ==

קטגוריה:נהריה: תחבורה
קטגוריה:רגבה
קטגוריה:שבי ציון
קטגוריה:2021 בישראל: תחבורה
בריש

בריש (ברוסית: Барыш) היא עיר במחוז אוליאנובסק שברוסיה.

==היסטוריה==
ייסוד בריש קושרים עם ייסוד מפעל טקסטיל בשנת 1826 בכפר גורייבקה. החל משנת 1869 במקום החלה להתפתח תעשיית טקסטיל והוקמו מספר מפעלים של תעשייה זו. ב-1848 הוקם מפעל נייר. ב-1928 היישוב קיבל את שמו הנוכחי. 

בשנת 1975 בריש קיבלה מעמד של עיר.

==אוכלוסייה==
אוכלוסיית אוליאנובסק לפי שנים:
{| class="wikitable"
| ||שנה || מספר תושבים
|-
|1 || 1959 || 17,909
|-
|2 || 1979 || 20,288
|-
|3 || 1989 || 20,213
|-
|4 || 2002 || 18,902
|-
|5 || 2005 || 18,100
|-
|6 || 2009 || 17,343
|-
|7 || 2010 || 17,149
|-
|8 || 2011 || 17,100
|-
|9 || 2017 || 16,147
|-
|10 || 2018 || 15,974
|}

==קישורים חיצוניים==

קטגוריה:מחוז אוליאנובסק: ערים
לואיס רגיירו

לואיס פגולה רגיירו (בספרדית: Luis Regueiro Pagola; 1 ביולי 1908 – 6 בדצמבר 1995) היה כדורגלן ספרדי, ששיחק בעמדת החלוץ.

==ביוגרפיה==
רגיירו נולד באירון שבחבל הבסקים אשר בספרד. אחיו, פדרו רגיירו, היה גם כן כדורגלן והם שיחקו יחדיו בריאל אוניון ובריאל מדריד. רגיירו התחיל את הקריירה בריאל אוניון שם היה חלק מזכייתה בגביע הספרדי של 1927. משם עבר לריאל מדריד במדיה כבש 53 שערים ב-92 משחקי ליגה, וזכה עימה פעמיים בליגה ובגביע.

במהלך מלחמת האזרחים בספרד נבחר להיות לקפטן הנבחרת הבסקית. בשנת 1938 עבר לשחק בקבוצת אסקדי המקסיקנית, שנוסדה במקור בחבל הבסקים. בשנת 1940 עבר לשחק בקבוצת אסטוריאס המקסיקנית. הוא סיים את הקריירה שלו בקבוצה קלוב אמריקה, שאותה גם אימן.

במדי נבחרת ספרד עשה את הופעת הבכורה ב-22 במאי 1927 בהפסד 4–1 לצרפת. מאז והלך תפס את מקומו הקבוע בהרכב במשך כמעט לעשור. הוא השתתף באולימפיאדת 1928 וכבש צמד בסיבוב הראשון נגד מקסיקו ב-1–7. גם במונדיאל 1934 שיחק וכבש ברבע הגמר נגד המארחת איטליה בתיקו 1–1. ספרד הפסידה לה במשחק חוזר והמשיכה עד לזכייה בתואר. בסך הכל ערך במדיה 25 הופעות וכבש 16 שערים.

אחרי שפרש מקריירת הכדורגל שלו, השתקע במקסיקו והחל לעבוד בתעשיית העץ. רגיירו נפטר ב-6 בדצמבר 1995 במקסיקו סיטי שבמקסיקו, בגיל 87. בנו, לואיס רגיירו אורקיולה, הוא כדורגלן עבר ששיחק במדי נבחרת מקסיקו.

==תארים==
;ריאל אוניון
* הגביע הספרדי: 1927
;ריאל מדריד
* אליפות ספרד (2): 1931/32, 1932/33
* הגביע הספרדי (2): 1934, 1936
;אסטוריאס
* הגביע המקסיקני (2): 1940, 1941

==קישורים חיצוניים==

קטגוריה:מגני כדורגל ספרדים
קטגוריה:חלוצי כדורגל בסקים
קטגוריה:כדורגלנים בסקים
קטגוריה:מאמני קלוב אמריקה
קטגוריה:מאמני כדורגל ספרדים
קטגוריה:משתתפי אולימפיאדת אמסטרדם (1928)
קטגוריה:כדורגלני קלוב אמריקה
קטגוריה:כדורגלני ריאל מדריד
קטגוריה:כדורגלני נבחרת ספרד
קטגוריה:כדורגלנים ספרדים
קטגוריה:כדורגלני מונדיאל 1934
קטגוריה:ספרדים שנולדו ב-1908
קטגוריה:ספרדים שנפטרו ב-1995
ולדימיר דקנוזוב

ולדימיר דקנוזוב (ברוסית: Владимир Георгиевич Деканозов; יוני 1898, באקו – 23 בדצמבר 1953) היה אחד מראשי הק.ג.ב בתקופת לברנטי בריה ושגריר ברית המועצות בגרמניה הנאצית.
== חייו ==
ולדימיר דקנוזוב נולד בבאקו למשפחה גאורגית. אביו היה פקיד בתעשיית הנפט. לאחר סיום בית הספר למד דקנוזוב רפואה, אך לא סיים את הלימודים. בשנת 1918 התגייס לצבא האדום. בשנים 1921–1931 עבד דקנוזוב במערכת צ'קה ובמסגרת עבודתו התיידד עם לברנטי בריה.

במהלך השנים הוא התקדם בתפקידי ניהול בגאורגיה הסובייטית. בדצמבר 1938, כאשר לברנטי בריה קודם לתפקיד שר הפנים, הועבר ולדימיר דקנוזוב למוסקבה וקיבל תפקיד מפתח במערכת של הק.ג.ב. הוא לקח חלק פעיל בטיהורים שנערכו במהלך שנת 1939.

במאי 1939 מונה לסגן שר החוץ. בשנת 1940 עבר לליטא וקידם את סיפוח המדינה לברית המועצות. בנובמבר 1940 מונה ולדימיר דקנוזוב לשגריר ברית המועצות בברלין. לאחר תחילת המלחמה בין ברית המועצות לגרמניה הנאצית הוא נעצר והוחלף בעסקת חליפין בשגריר הגרמני במוסקבה פרידריך ורנר פון דר שולנבורג .

לאחר שחזר למוסקבה עבד דקנוזוב במשרד החוץ הסובייטי עד לשנת 1947. באפריל 1953 נשלח לטביליסי ומונה לשר הפנים.

ביוני 1953, זמן קצר לאחר נפילת לברנטי בריה, נעצר דקנוזוב ונשלח למוסקבה. במקומו מונה אלכסיי אינאורי. דקנוזוב נשפט ביחד עם בריה ומספר אנשים נוספים. הוא הוצא להורג ב-23 בדצמבר 1953 תוך ביטול כל הדרגות הצבאיות והעיטורים שקיבל במהלך חייו.

בשנת 2000 ביקשו קרובי משפחה של דקנוזוב לבטל את גזר הדין אך בקשתם קיבלה תשובה שלילית.

==קישורים חיצוניים==
* [https://web.archive.org/web/20110507124355/http://svr.gov.ru/history/dekanozov.htm קורות חיים] 

קטגוריה:גאורגיה: התקופה הסובייטית
קטגוריה:אנשי ק.ג.ב.
קטגוריה:גנרלים סובייטים
קטגוריה:מקבלי עיטור לנין
קטגוריה:מקבלי עיטור הדגל האדום
קטגוריה:מקבלי עיטור המלחמה הפטריוטית הגדולה
קטגוריה:שגרירי ברית המועצות ורוסיה בגרמניה
קטגוריה:מבצעי הטיהורים הגדולים
קטגוריה:סובייטים שנולדו ב-1898
קטגוריה:סובייטים שנפטרו ב-1953
נקודת קוסאר

נקודת קוסאר (באנגלית: Kosar Point) היא לשון יבשה מכוסה שלג המהווה את הקצה המערבי של חצי האי אירואיקה, בקצה הדרום מערבי של האי אלכסנדר, שבאנטארקטיקה.

== היסטוריה ==
=== גילוי ומיפוי הנקודה ===

הנקודה צולמה מהאוויר במסגרת משלחת החקר האנטארקטית רון בשנת 1947. סקר שטחי חסות איי פוקלנד מיפה את הנקודה בהתבסס על תצלומי אוויר אלה בשנת 1960.

הנקודה מופתה על ידי הסקר הגאולוגי של ארצות הברית בהתבסס על תצלומי אוויר שצולמו על ידי צי ארצות הברית בין השנים 1967–1968, ועל תמונות מלוויין לנדסאט שצולמו בין השנים 1972–1973.

=== מקור השם ===

שמה של הנקודה ניתן לה על ידי הוועדה המייעצת לשמות אנטארקטיים.

הנקודה נקראת על שמו של ויליאם ס. קוסאר (William S. Kosar) מצי ארצות הברית, שהיה קצין פרויקטים אוויריים במחלקת חקר הקטבים, של הקרן הלאומית למדע של ארצות הברית, בין השנים 1975–1977.

== ראו גם ==
* כף בראון
* כף ווסטוק
* נקודת אבליישן
* נקודת מאזה
* נקודת טריטון

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:8166 נקודת קוסאר] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=7764&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נקודת קוסאר] באתר הגאזט האנטארקטי המשווה SCAR של ממשלת אוסטרליה

== הערות שוליים ==

קוסאר
חצי האי אירואיקה

חצי האי אירואיקה (באנגלית: Eroica Peninsula) הוא חצי אי מכוסה קרח, במערב האי אלכסנדר שבאנטארקטיקה.

חצי האי מצוי צפונית לחצי האי בטהובן, ולמפרצון מנדלסון.

הקצה של חצי האי אירואיקה, לכיוון מערב, הוא נקודת קוסאר.

== היסטוריה ==
=== גילוי ומיפוי חצי האי ===
חצי האי מופה מתצלומי אוויר מסוג טרימטרוגון שצולמו על ידי משלחת החקר האנטארקטית רון, בין השנים 1947–1948, ובהתבסס על סקר שערך סקר שטחי חסות איי פוקלנד, בין השנים 1948 - 1950.

=== מקור השם ===
שמו של חצי האי ניתן לו על ידי הוועדה המייעצת לשמות אנטארקטיים של בריטניה.

חצי האי נקרא על שמה של סימפוניית אירואיקה (הסימפוניה השלישית של בטהובן - הסימפוניה ה"הירואית") - שם שניתן לצד שמו של חצי האי בטהובן הסמוך.

== ראו גם ==

== לקריאה נוספת ==

<div class="mw-content-ltr">• Cook, Alison & Vaughan, David. (2009), [https://www.researchgate.net/publication/26848412_Overview_of_areal_changes_of_the_ice_shelves_on_the_Antarctic_Peninsula_over_the_past_50_years Overview of areal changes of the ice shelves on the Antarctic Peninsula over the past 50 years], The Cryosphere Discussions. 4. 10.5194/tcd-3-579-2009</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:4575 חצי האי אירואיקה] באתר הסקר הגאולוגי של ארצות הברית
* [https://pubs.usgs.gov/imap/i-2600-c/pdf/PalmerLand.pdf מפת אזור חצי האי אירואיקה] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=4319&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR חצי האי אירואיקה] באתר הגאזט האנטארקטי המשווה SCAR של ממשלת אוסטרליה
* [http://www.marineregions.org/gazetteer.php?p=details&id=12038 חצי האי אירואיקה] בגאזט marine regions
* [https://www.timeanddate.com/moon/@6632811 זמני זריחה ושקיעה שמש וירח עבור חצי האי אירואיקה]
* [https://geographic.org/geographic_names/antname.php?uni=4575&fid=antgeo_107 תצלום לוויין של אזור חצי האי אירואיקה]
* [https://www.friendlyforecast.com/AQ/Eroica-Peninsula/Weather/ תחזית מזג אוויר עדכנית ארוכת טווח עבור חצי האי אירואיקה]

== הערות שוליים ==

אירואיקה
קטגוריה:בטהובן
Life on Mars (שיר)

"Life on Mars", המוכר גם בשם "?Is There) Life on Mars)" (בעברית: "(האם יש) חיים על מאדים?") הוא שיר, שכתב וביצע המוזיקאי הבריטי דייוויד בואי בשנת 1971. השיר נכלל באלבומו Hunky Dory, וגם יצא כסינגל. מדובר באחד מלהיטיו הגדולים ביותר של בואי הנחשב בעיני רבים לאחת מיצירות המופת שלו, בין היתר בזכות מילותיו הקריפטיות שכתב בואי עצמו, עיבוד כלי המיתר שכתב הגיטריסט הקבוע של בואי באותה תקופה מיק רונסון, ונגינת הפסנתר הבולטת של קלידן להקת "יס", ריק וייקמן. כאשר השיר יצא כסינגל בשנת 1973 הוא הגיע למקום השלישי במצעד הסינגלים הבריטי ונשאר שם למשך שלושה עשר שבועות.

בשנת 2015 השיר דורג במקום הראשון ב-"רשימת 100 השירים הגדולים של כל הזמנים" של עיתון הדיילי טלגרף. בשנת 2016 מגזין פיצ'פורק דירג אותו כ-"שיר הטוב ביותר של שנות ה-70".

== מילות השיר ==
רדיו BBC תיאר את השיר כבעל "מילים משונות ביותר", "מורכב מרצף של תמונות סוריליסטיות, כמו ציור של סלבדור דאלי".

בהשקת האלבום Hunky Dory בשנת 1971, סיכם בואי את השיר כ"תגובתה של נערה צעירה ורגישה אל המדיה". בשנת 1997 הוא הוסיף, "אני חושב שהיא מוצאת עצמה מאוכזבת מהמציאות... למרות שהיא חיה בדכדוך של המציאות, נאמר לה שיש חיים טובים וגדולים יותר במקום אחר, והיא מאוד מאוכזבת שאין לה גישה אל אותם החיים".

מבקר הציע שהשיר נכתב לאחר "רומן כואב וקצר" של בואי עם השחקנית הרמיוני פרט'ינגייל. בעודו בסיבוב הופעות בשנת 1990, בואי הציג את השיר באומרו- "כשאתה מתאהב, אתה כותב שיר אהבה. זהו שיר אהבה."<ref>"Bowie: Boys Keep Swinging", מגזין 'Melody Maker', מרץ 1990, עמ' 24-26</ref>

השיר נכנס בשנת 2015 לרשימת "100 השירים הטובים בעולם" של הטלגרף. מאדים מוצג בתור מוצא נואש של עלמה צעירה המגלה כי החיים אינם זוהרים כפי שחשבה, כשזו שוקעת בפנטזיה על חיים טובים יותר.<ref></ref>

== סגל ==
=== מוזיקאים ===
* דייוויד בואי - שירה
* מיק רונסון - גיטרה חשמלית, מלוטרון (עבור צלילים דמויי חלילית)
* טרבור בולדר - גיטרת בס
* מייק וודמנסי - תופים
* ריק וייקמן - פסנתר

=== מפיקים ===
* קן סקוט

== מצעדים ==
{| class="wikitable"
|+
!מצעד (1963–2016)
!מקום
|-
|אוסטרליה
|67
|-
|מכירות דיגיטליות באירופה (מגזין בילבורד)
|7
|-
|פינלנד
|12
|-
|צרפת (SNEP)
|3
|-
|גרמניה
|39
|-
|איטליה
|33
|-
|בריטניה
|3
|-
|Hot Rock Songs (בילבורד)
|12
|-
|שוודיה
|44
|-
|שווייץ
|48
|}

== זכיות ==
{| class="wikitable"
|+
!מדינה
!זכייה
!יחידות שנמכרו
|-
|איטליה (FIMI)
|אלבום זהב
|25,000
|-
|בריטניה (BPI)
|אלבום זהב
|400,000
|}

== קישורים חיצוניים ==

== הערות שוליים ==

קטגוריה:שירי 1971
קטגוריה:סינגלים מ-1971
קטגוריה:שירי דייוויד בואי
קטגוריה:שירי ברברה סטרייסנד
קטגוריה:שירים באנגלית
קטגוריה:שירים שנכתבו על ידי דייוויד בואי
קטגוריה:שירים על חיים מחוץ לכדור הארץ
קטגוריה:שירים על כוכבי לכת
קטגוריה:שירים על המדיה
קטגוריה:שירים על שחקנים
קטגוריה:בלדות משנות ה-1970
קטגוריה:בלדות רוק
קטגוריה:סינגלים בהוצאת RCA רקורדס
דניאל לאמונט

דניאל סקוט לאמונט (באנגלית: Daniel Scott Lamont; 9 בפברואר 1851 – 23 ביולי 1905) היה מזכיר המלחמה של ארצות הברית בממשלו של נשיא ארצות הברית גרובר קליבלנד בתקופת כהונתו השנייה.
==ראשית חייו==
דניאל לאמונט נולד ב-9 בפברואר 1851 בחווה של משפחתו בכפר מקגרו, ניו יורק. הוא היה בנם של ג'ון ב. לאמונט, סוחר מהעיירה קורטלנדוויל שבמדינת ניו יורק ושל אליזבת (לבית סקוט) לאמונט. משפחת לאמונט הייתה משפחה ממוצא סקוטי וניתן להתחקות אחרי שורשיה עד לשנת 1250. הוא למד בקולג' יוניון שבסקנקטדי, ניו יורק ובתקופת לימודיו הצטרף לאחוות הסטודנטים דלתא-אפסילון.
==קריירה==
לאמונט הועסק כפקיד לניסוח מסמכים וכעוזר פקיד העיתונות בקפיטול של בירת מדינת ניו יורק אולבני. ב-1872 הוא היה עובד במטה של הוועדה המרכזית של המפלגה הדמוקרטית במדינת ניו יורק והפקיד הראשי של מחלקת המדינה של מדינת ניו יורק בין השנים 1875 – 1882.

ב-1883, צורף לאמונט, באמצעות פטרונו, דניאל מנינג, למטהו של מושל ניו יורק, גרובר קליבלנד. באותה שנה הוא מונה כמזכיר אישי וצבאי, עם דרגת כבוד של קולונל במטהו של קליבלנד והמשיך להיות חלק מצוותו של קליבלנד לאחר שזה נכנס לתפקידו כנשיא ב-1885.

מ-5 במרץ 1893 ועד 5 במרץ 1897 כיהן לאמונט כמזכיר המלחמה של ארצות הברית בממשלו של הנשיא קליבלנד. במשך כל תקופת כהונתו הוא דחף לאימוץ הדגם של רגימנט חיל רגלים שיכלול שלושה גדודים כחלק מתהליך מודרניזציה וחיזוק של צבא ארצות הברית. יותר מכך, לאמונט המליץ על בניית מבנה מרכזי לארכיון של הצבא ודחק בקונגרס לאשר את ציון שדות הקרב החשובים באופן שבו צוין קרב אנטיאטם. הוא גם המליץ שהקרקעות שבהן נעשה שימוש על ידי השבויים האינדיאנים משבט האפאצ'י בפורט סיל, יועברו לשימושם הקבוע ושהם ישוחררו משביים.
==שנותיו האחרונות==
לאחר סיום כהונתו כמזכיר המלחמה שימש לאמונט כסגן נשיא חברת הרכבות הצפון-פסיפית בין השנים 1898 – 1904. הוא גם שימש כחבר דירקטוריון במגוון של בנקים וחברות. ב-1889 הוא נכנס לעסקים עם ויליאם ויטני (מזכיר הצי בממשל קליבלנד) ועם אוליבר הזרד פיין (מייסד חברת הטבק האמריקאית).

באוגוסט 1904 הוא שקל להציג את מועמדותו למשרת מושל ניו יורק. הניו יורק טיימס כתב: "ניסיון רחב במגוון של עסקים ציבוריים ופרטיים, מיומנות ויכולת ניהולית שהוכחה במשרות רמות, ואופי אישי ברמה מעל לכל ספק של המועמד דניאל ס. לאמונט כמי שמתאים להיות מועמד הדמוקרטים בניו יורק לתפקיד המושל".
==חיים אישיים==
לאמונט היה נשוי לג'וליה קיני ולשניים נולדו שתי בנות, פרנסס ובסי. לאמונט בילה את חופשות הקיץ בשכונת גריי גייבלס שבבורן, מסצ'וסטס, בקייפ קוד, בקרבת הבית שהיה בבעלותו של גרובר קליבלנד. בעונות הקיץ נהגו קליבלנד ולאמונט לערוך מסיבות רבות יחדיו. ביתו הישן של לאמונט עדיין קיים.

דניאל לאמונט נפטר בבית הקיץ שלו, אלטמונט, שבמילברוק, ניו יורק, ב-23 ביולי 1905, בגיל 54. הוא נטמן בבית הקברות וודלאון, הברונקס, ניו יורק. לאחר מותו המשיכה אלמנתו לשמור על קשר עם משפחת קליבלנד.
==קישורים חיצוניים==

* 

==הערות שוליים==

קטגוריה:מזכירי המלחמה של ארצות הברית
קטגוריה:חברי הקבינטים של ארצות הברית בממשלי גרובר קליבלנד
קטגוריה:בוגרי מכללת יוניון
קטגוריה:אמריקאים שנולדו ב-1851
קטגוריה:אמריקאים שנפטרו ב-1905
יעקב פישמן

יעקב ליבוביץ' פישמן (20 במרץ 1913, סלוצק – 4 ביוני 1983, מוסקבה) היה הרב הראשי של בית הכנסת הכוראלי במוסקבה בשנים 1972–1983, ששימש בפועל כרבה של יהדות מוסקבה.

== ביוגרפיה ==
יליד סלוצק. הוא למד בבית המדרש לרבנים במוסקבה. אשתו וילדיו מתו במהלך מלחמת העולם השנייה בידי הנאצים. עד 1964 שימש כרב בבתי כנסת שונים בברית המועצות. במוסקבה הוא עבד במפעל הרכב ליחאצ'וב. בשנת 1972, לאחר מותו של הרב יהודה לייב לוין, הוא נבחר לרב הראשי של מוסקבה ורב בית הכנסת הכוראלי.

בשנת 1976 הוא ביקר בארצות הברית במשלחת בראשות המטרופוליטן יבנאליוס בהזמנתו של ארתור שנייר, רב בית הכנסת איסט פארק במנהטן. בריאיון לעיתונות האמריקאית אולץ לציין פישמן כי היהודים אינם נרדפים בברית המועצות. הודות לביקור זה, כמה צעירים יהודים (כולל למשל אדולף שייביץ') הצליחו להתחיל את לימודיהם בבית המדרש לרבנים בבודפשט. בשנת 1977 הוא נפגש עם ליאוניד ברז'נייב והפטריארך של מוסקבה ורוסיה פימן בקבלת פנים שנערכה בקרמלין לרגל חגיגות השישים למהפכת אוקטובר.

בשנת 1980 הוא חלה מאוד ואת תפקידיו החל למלא עוזרו אדולף שייביץ'. ב-28 באפריל 1983 נאלץ להצטרף ל"וועדה האנטי-ציונית של הציבור הסובייטי". הוא נפטר מהתקף לב ב-4 ביוני 1983.

==הערות שוליים==

קטגוריה:רבנים רוסים
קטגוריה:מוסקבה: רבנים
קטגוריה:סובייטים שנולדו ב-1913
קטגוריה:רוסים שנפטרו ב-1983
קריבדיאתריום

קריבדיאתריום (שם מדעי: Crivadiatherium) הוא סוג של יונק נכחד שהתקיים בסוף תקופת האאוקן עד תחילת האוליגוקן. הוא התגלה בחפירות בעיירה קריבידיה שברומניה, סמוך לנהר בעל אותו שם . היונק הוגדר ב-1976 וקיבל את שמו מהאזור בו התגלה (מילולית: "הבהמה של קריבידיה"). ממצאיו כללו בעיקר שרידי לסת ושיניים ונכללו בו שני מינים: Crivadiatherium iliescui ו-Crivadiatherium mackennai.

הקריבדיאתריום היה יונק גדול דמוי קרנף אך ללא קרניים, אך למעשה השתייך לקבוצת האפרותריה הקרובה לפילאים. לעומת סוגים דומים כמו הפלאומסיה וההיפסמסיה מטורקיה והארסינויתריום ממצרים, הוא היה בעל מבנה שיניים פרימיטיבי יותר שהכיל טוחנות שטוחות יותר ובעלות פחות אונות שכנראה נועדו לתזונה מצמחייה רכה. מבנה הגוף היה חביתי ומגושם עם רגליים קצרות ביחס למשקלו.

ככל הנראה היה בעל אורח חיים אמפיבי כמו היפופוטם, אשר התקיים בסמוך למקווי מים כמו אגמים וניזון בעיקר מצמחי מים שונים ורכים. הוא נכחד עם שינויי האקלים של האוליגוקן והתייבשות האגמים בהם חי.

==קישורים חיצוניים==

==הערות שוליים==

קטגוריה:אמבריתופודיים
קטגוריה:מגה-פאונה של הפלאוגן באירואסיה
קטגוריה:יונקים שחיו באאוקן באירופה
קטגוריה:יונקים שחיו באוליגוקן באירופה
Going to California (שיר של לד זפלין)

Going to California (בעברית: הולך לקליפורניה) היא בלדה שנכתבה ובוצעה על ידי להקת הרוק האנגלית לד זפלין. השיר לקוח מתוך האלבום הרביעי חסר הכותרת של הלהקה (Led Zeppelin IV) משנת 1971.

== סקירה כללית ==
הסגנון העממי של השיר, עם רוברט פלאנט בתפקיד הזמר הראשי, גיטרה אקוסטית של המוזיקאי ג'ימי פייג' ומנדולינה של המוזיקאי ג'ון פול ג'ונס מנוגד לרוק הכבד המוגבר המאפיין את חמש הרצועות האחרות באלבום. הגיטרה של פייג' נמצאת בכוונון D–A–D–G–B–D.

השיר התחיל כשיר על רעידות אדמה בקליפורניה לאחר שג'ימי פייג', טכנאי הקול אנדי ג'ונס ומנהל הלהקה פיטר גרנט נסעו ללוס אנג'לס לעריכת האלבום הרביעי של לד זפלין וחוו במקרה רעידת אדמה בעוצמה חלשה.<ref name="Complete">Dave Lewis (1994), The Complete Guide to the Music of Led Zeppelin, Omnibus Press, .</ref> בשלב זה, הוא היה ידוע בשם "מדריך לקליפורניה". בראיון שהעניק למגזין ספין בשנת 2002 הצהיר פלאנט כי השיר "אולי קצת מביך לפעמים מבחינה לירית, אך הוא אכן סיכם תקופה בחיי כשהייתי בן 22."<ref>Chuck Klosterman, "Not a Whole Lotta Love", Spin, September 2002.</ref>

בהופעות של לד זפלין ביצעה הלהקה את השיר בגרסה אקוסטית, וניגנה אותו לראשונה בסיבוב ההופעות שלהם באביב 1971 בבריטניה.<ref name="Complete">Dave Lewis (1994), The Complete Guide to the Music of Led Zeppelin, Omnibus Press, .</ref> גרסה חיה אחרת, מן ההופעה בארלז קורט בשנת 1975, נכללת בדיסק השני של ה־DVD של לד זפלין וכן ב־DVD של האלבום Mothership. השיר בוצע בכל ההופעות בסיבוב ההופעות האמריקאי של לד זפלין בשנת 1977.

רוברט פלאנט כלל את השיר בסיבוב הופעות הסולו שלו בשנים 1988 ו-1989 ובמופע Knebworth Silver Clef בשנת 1990. הוא ניגן אותו שוב בסיבוב ההופעות לקידום אלבומו Mighty ReArranger בתוספת קונטרבס וסינתיסייזר.

== גרסאות אחרות ==
גרסה שונה של השיר זה כלולה בדיסק השני למהדורת הדלוקס המחודשת של Led Zeppelin IV. גרסה זו מכונה (Going to California (Mandolin/Guitar Mix. זוהי גרסה אינסטרומנטלית שהוקלטה ב־29 בינואר 1971, באולפן ההקלטות הנייד "הרולינג סטונס" בהדלי גריינג' עם המהנדס אנדי ג'ונס. אורך גרסה זו 3:34 דקות, ואילו אורך השיר המקורי הוא 3:32 דקות.

== קישורים חיצוניים ==

* [http://ledzeppelin.com/video/going-california-earls-court-1975 "Going to California"], באתר ledzeppelin.com

== הערות שוליים ==

קטגוריה:שירי 1971
קטגוריה:שירים באנגלית
קטגוריה:שירים על קליפורניה
יחזקאל רבינוביץ

הרב יחזקאל הכהן רבינוביץ (ה'תרכ"ג – י"ח בחשוון ה'תרע"א; 1862 – 20 בנובמבר 1910) היה האדמו"ר השלישי של חסידות ראדומסק.

==ביוגרפיה==
נולד בראדומסק לרבי אברהם יששכר בער רבינוביץ, בנו של רבי שלמה הכהן רבינוביץ'.

הרב רבינוביץ שימש כרב בעיירה נובאפולא. לאחר פטירתו של אביו, בשנת ה'תרנ"ב, מילא את מקומו באדמו"רות. הוא היה חולה סוכרת כמו אביו, ונפטר בי"ח בחשון ה'תרע"א בגיל 48 כמו אביו. אלפים השתתפו בהלווייתו.

חיבורו "כנסת יחזקאל" נדפס לאחר מותו בשנת תרע"ג. את מקומו ירש בנו, רבי שלמה חנוך. בן אחר, רבי אלימלך אריה, היה חתן רבי יעקב בידרמן משידלוב ומילא את מקומו ברבנות ואדמו"רות. נרצח במאוטהאוזן. חתנו של רבי יחזקאל היה רבי משה מקרוסנה.

==קישורים חיצוניים==
* 

==הערות שוליים==

קטגוריה:אדמו"רים
קטגוריה:רבנים פולנים
קטגוריה:ילידי 1862
קטגוריה:נפטרים ב-1910
קטגוריה:חסידות ראדומסק
פורד טאורוס

פורד טאורוס (באנגלית: Ford Taurus) היא מכונית סלון מתוצרת יצרנית הרכב פורד, אשר יוצרה מאוקטובר 1985 – מרץ 2019 בארצות הברית.

אין כל קשר בין דגם "פורד טאורוס" (פורד טאורוס (סין)) שמיוצר בסין לבין דגמי "פורד טאורוס" שיוצרו בארצות הברית בין השנים 1985–2019.

==דורות "פורד טאורוס"==
* דור ראשון - יוצר בין השנים 1986–1991.
* דור שני - יוצר בין השנים 1991–1995.
* דור שלישי - יוצר בין השנים 1995–1999.
* דור רביעי - יוצר בין השנים 1999–2006.
* דור חמישי - יוצר בין השנים 2007–2009.
* דור שישי - יוצר בין השנים 2009–2019.

=="פורד טאורוס"==
* תצורות: 4 דלתות סדאן, 5 דלתות סטיישן.
* דגמי "פורד טאורוס" שווקו גם כמוניות וניידות משטרה.
* מנוע בנזין - קדמי.
* סוגי הנעות: הנעה קדמית 4x2 - בין השנים 1985–2019, הנעה כפולה 4x4 - בין השנים 2007–2019.
* בין השנים 1986–1995 יוצרו 1,400,000 יחידות.
* בין השנים 1986–1997 יוצרו 2,112,374 יחידות.
* סה"כ יוצרו 2,988,898 יחידות, כולל 67,480 ניידות משטרה.
* בין ינואר 2007 – פברואר 2010 יוצר דגם "פורד טאורוס MT5" שאופיין במנוע 4 צילינדרים, 2.5 ליטר ששודך לתיבת הילוכים ידנית - 5 מהירויות.
* בשנת 1996 הגיע דגם "פורד טאורוס" ביחד עם דגם "מרקורי סייבל" ודגם "קרייזלר מיניוואן" לשלב הגמר בתחרות מכונית השנה בצפון אמריקה.

==תמונות ==
<gallery mode="packed" heights="60">
קובץ: 1st Ford Taurus SHO -- 10-03-2009.jpg| "פורד טאורוס", דור ראשון
קובץ:1990 Ford Taurus GL.jpg | "פורד טאורוס" דגם "GL", דור ראשון, שנת 1990
קובץ:1st Ford Taurus wagon -- 04-11-2012 rear 2.JPG | "פורד טאורוס" - סטיישן, דור ראשון
קובץ:Taupolice91.jpg | "פורד טאורוס" - ניידת משטרה, דור ראשון
קובץ:1992-Ford-Taurus-sedan.jpg | "פורד טאורוס", דור שני, שנת 1992
קובץ:2nd-Ford-Taurus-GL-wagon-rear.jpg | "פורד טאורוס" דגם "GL" - סטיישן, דור שני
קובץ:TAURUS F.jpg | "פורד טאורוס", דור שלישי
קובץ:'00-'03 Ford Taurus Sedan Taxi.JPG | "פורד טאורוס" - מונית, דור רביעי
קובץ:'04-'07 Ford Taurus Taxi (Byward Auto Classic).jpg | "פורד טאורוס" - מונית, דור רביעי
קובץ:Ford Taurus Wagon SE (6362699129).jpg | "פורד טאורוס" - סטיישן, דור רביעי
קובץ: 2000-2003 Ford Taurus SES.jpg| "פורד טאורוס", דור רביעי
קובץ:00-05 Ford Taurus wagon.jpg | "פורד טאורוס", סטיישן, דור רביעי
קובץ: Ford Taurus -- 08-21-2009.jpg| "פורד טאורוס", דור חמישי, שנת 2009
קובץ: 2010 Ford Taurus Limited rear -- 10-31-2009.jpg| "פורד טאורוס", דור שישי, שנת 2010
קובץ:2010 Ford Taurus -- 03-13-2010.jpg | "פורד טאורוס", דור שישי, שנת 2010
קובץ:Annapolis Police New Car.jpg | "פורד טאורוס", ניידת משטרה, דור שישי
קובץ: GUPD cruiser 2018.jpg| "פורד טאורוס", ניידת משטרה, דור שישי
קובץ:Ford Taurus 04.jpg | "פורד טאורוס", דור שישי, שנת 2010 - מבט לתא הנהג ולוח מחוונים
קובץ: 2018 Ford Taurus - Flickr - dave 7 (1).jpg| "פורד טאורוס", דור שישי, שנת 2018 - מבט לתא הנהג ולוח מחוונים
</gallery>

==ראו גם==
* פורד
* פורד טאורוס (סין)

==קישורים חיצוניים==

* 
* [https://archive.org/details/taurusmakingofca00taub טאורוס] (Taub, Eric (November 1991). Taurus: The Making of the Car That Saved Ford. E. P. Dutton. .)

==הערות שוליים==

קטגוריה:דגמי מכוניות שהושקו ב-1985
קטגוריה:מכוניות סלון
קטגוריה:מכוניות סטיישן
קטגוריה:מוניות
קטגוריה:מכוניות אמריקאיות
הלן גלייכן

הלן גלייכן (באנגלית: Helena Gleichen; 1 בפברואר 1873, לונדון – 28 בינואר 1947) הייתה ציירת בריטית.

== ביוגרפיה ==
הלן גלייכן הייתה בת למשפחת האצולה הגרמנית הוהנלוהה. פיאודורה גליכן הייתה אחותה. אביה היה קרוב משפחה של המלכה ויקטוריה. הוא היה פסל וקצין בצי. בשנת 1885 סוכם שאימה תקבל תואר אצולה בריטי, אך הדבר לא הורחב לילדיה שהמשיכו להשתייך לאצולה הגרמנית בלבד.

הלן גלייכן ידועה בעיקר בציורי נוף, חיות וצמחים. היא עזרה לאייר את ספר הממצאים של המשלחת הבריטית לטיבט בשנת 1904.

במהלך מלחמת העולם הראשונה היא ויתרה על תוארי האצולה הגרמניים. היא הועמדה בראש משלחת הצלב האדום הבריטי לאיטליה. על פעילותה במהלך המלחמה היא קיבלה עיטור איטלקי ועיטור מסדר האימפריה הבריטית.

הסטודיו שלה היה ממוקם בארמון סנט ג'יימס בחדרים שאביה עבד על הפסלים שלו. אחוזת המשפחה הייתה במאץ' מארקל. במהלך מלחמת העולם השנייה אוחסנו בה ציורים מגלריית טייט.

ספר זיכרונות שלה Contacts and Contrasts פורסם בשנת 1940.

==קישורים חיצוניים==

* [http://theconversation.com/helena-gleichen-pioneer-radiographer-suffragist-and-forgotten-hero-of-world-war-i-124367 תיאור פעולתה במהלך מלחמת העולם הראשונה]
* [https://www.mutualart.com/Artist/Helena-Gleichen/1DB94754BAC99BA2/Artworks ציורים של הלן גלייכן]
* 

קטגוריה:ציירות בריטיות
קטגוריה:חברים במסדר האימפריה הבריטית
קטגוריה:אצולה אנגלית
קטגוריה:אצולה גרמנית
קטגוריה:בריטיות שנולדו ב-1873
קטגוריה:בריטיות שנפטרו ב-1947
קטגוריה:בריטים שנפטרו ב-1947
אני הוא השואל

אני הוא השואל הוא סליחה לתפילת מוסף של יום כיפור, שחיבר רבי ברוך בן שמואל ממגנצא. כנהוג לעיתים בסליחות למוסף, הסליחה מתארת את עבודת יום הכיפורים בבית המקדש ואת החסר מאז חורבן הבית. בהרבה קהילות נאמרת הסליחה בקול רם על ידי הש"ץ ובניגון מרגש. בדרך כלל, גם בקהילות בהן נהוג לבחור בכל שנה רק חלק מרשימת הסליחות, אמירת סליחה זו קבועה.

הסליחה נהוגה במרבית מנהגי אשכנז המערביים. כרוב פיוטיהם של פייטני מערב אירופה בני המאה ה-12, הסליחה אינה נמצאת ברוב מנהגי אשכנז המזרחיים הממוסדים, מלבד מנהג בהמן, מעהרין ואונגארן (שהוא גם מנהג מזרח גרמניה), ובמנהג בית הכנסת הישן בפראג.

==מהדורות הפיוט==
הסליחה נדפסה פעמיים במהדורה מדעית. פעם אחת במהדורתו של אברהם מאיר הברמן לפיוטי רבי ברוך ממגנצא, ופעם שנייה במהדורתו של דניאל גולדשמידט למחזור ליום הכיפורים.

==מבנה הפיוט==
הפיוט כולל אקרוסטיכון לפי סדר הא"ב, ובסופו חתום ברוך בר שמואל חזק. הוא מובנה מבתים בני שני טורים (ארבע צלעיות), במשקל יתד וארבע תנועות, ובצלעית הסוגרת יתד וחמש תנועות.

==קישורים חיצוניים==
* [https://books.google.co.il/books?id=wug9AAAAcAAJ&pg=PA222-IA257&lpg=PA222-IA257&dq=אני+הוא+השואל+בעד+בני+ישראל&source=bl&ots=4-6O7zKST3&sig=ACfU3U2Wm_lSMOJv4F68uRBApIePzC3gtg&hl=iw&sa=X&ved=2ahUKEwiyxLOjjo_nAhXM2qQKHVVvD-sQ6AEwAHoECAcQAQ#v=onepage&q=אני%20הוא%20השואל%20בעד%20בני%20ישראל&f=false הפיוט מתוך מחזור עם כוונת הפייטן]
* [https://www.hebrewbooks.org/pdfpager.aspx?req=43135&st=&pgnum=105 הפיוט מתוך מחזור רעדלהיים]
* [https://www.nli.org.il/en/items/NNL_MUSIC_AL000221424/NLI ביצוע מוקלט של הפיוט במסורת האשכנזים שבאיטליה] מאוסף הספרייה הלאומית. ביצוע הפיוט הזה מתחיל בדקה ה-25.
*[https://www.kolhalashon.com/new/Media/PlayShiur.aspx?FileName=1362044 ביצוע מוקלט של הפיוט] כמנהג בני אשכנז – פרנקפורט דמיין, באתר קול הלשון.

== הערות שוליים ==

קטגוריה:סליחות
קטגוריה:יצירות עם אקרוסטיכון
קטגוריה:פיוטי יום הכיפורים
נטליה דנקו

נטליה יאקובלבנה דַנְקוֹ (דנקו-אלכסיינקו, ברוסית: Ната́лья Я́ковлевна Данько́, Данько́-Алексе́енко; 1892 – 1942) הייתה פסלת-קרמיקה סובייטית.

== ביוגרפיה ==
כלי שחמט מפורצלן (1922).
נטליה דנקו נולדה בשנת 1892 בטיפליס במשפחת עובדי הרכבות - יעקב אפנסביץ' ואולגה יוסיפובנה דנקו. בשנים 1900–1902 למדה במכללה לאמנות סטרוגנוב במוסקבה. אחר כך למדה באולפנים פרטיים שונים. בשנים 1906–1908 למדה אצל הלמר ג'נסון בווילנה. בשנים 1908–1909 למדה בפטרבורג בסדנאות של ל. ו. שרווד ו-ו.ו. קוזנצוב. בשנים 1909–1914 עבדה בעיקר בפטרבורג הבירה, שם עסקה בעיטור פיסול של בנייני האדריכלים ו. שצ'וקו., א. א. פומין ואחרים. בשנת 1911 ביצעה עבודות פיסול בתערוכות ברומא ובטורינו. מאז שנת 1914, יחד עם ו. קוזנצוב, עבדה בבית המלאכה לפיסול של בית החרושת הקיסרי לחרסינה בפטרוגרד. בשנת 1919 היא הפכה לראש מחלקת הפיסול של המפעל.
דמות חרסינה בתחנת המטרו תאטרלנאיה (1938).
נטליה דנקו יצרה יותר מ-300 עבודות פיסול. הידועות ביותר: "איש הצבא האדום", "עובד רוקם את הדגל", "המלח" (1919), "השוטרת" (1920), "המובילים", "מגדת עתידות", "רעב", "כלי שחמט" (1922), "פועלת", "אישה עם חציר" ואחרים. היא גם יצרה דיוקנאות של ניז'ינסקי, אנה אחמטובה ומאיירהולד (1935). רבות מהיצירות המוקדמות עוצבו על ידי אחותה של נטליה, ילנה דנקו. 24 יצירות פרפור שלה הוצבו בעולם הראשי של טרמינל הנהר הצפוני במוסקבה.

במהלך המלחמה הפטריוטית הגדולה הייתה נטליה דנקו בלנינגרד הנצורה. בסוף פברואר 1942, יחד עם אחותה ואמה, היא פונתה לעיר אירביט. לאורך הדרך, עקב השפעות התשישות, נפטרו האחות והאם. נטליה דנקו עצמה מתה ב-18 במרץ 1942, זמן קצר לאחר שהגיעה לאירביט.

== עבודותיה ==
* תחנת נהר הצפון (מוסקבה)
* תחנת המטרו תאטרלנאיה (מוסקבה)

== משפחתה ==
* אבא - יעקב אפנסביץ' דנקו (1860 -?) - פעיל בתנועה המהפכנית.
* אחות - ילנה יאקובלבנה דנקו (1898–1942) - סופרת ואמנית סובייטית.

== כתובת מגוריה ==
מיוני 1935 עד 27 בפברואר 1942 - התגוררה ברחוב גדות תעלת גריבודוב 9, דירה 57 בלנינגרד.

==קישורים חיצוניים==

קטגוריה:ילידות 1892
קטגוריה:נפטרות ב-1942
רפאלה קרה

רפאלה קרה (באיטלקית: Raffaella Carrà; 18 ביוני 1943 – 5 ביולי 2021) הייתה שחקנית, רקדנית, מנחת טלוויזיה, זמרת ודוגמנית איטלקייה.

==ביוגרפיה==
קרה נולדה בשם רפאלה מריה רוברטה פלוני (באיטלקית: Raffaella Maria Roberta Pelloni) נולדה בבולוניה, לרפאל פלוני ואנג'לה אייריס ד'לוטרי, אשר התגרשו זמן קצר לאחר חתונתם.

מגיל צעיר החלה ללמוד ריקוד, בגיל שמונה עזבה את בולוניה על מנת ללמוד באקדמיה הלאומית לריקוד ברומא, ב-1952 הופיעה לראשונה בקולנוע בסרט המלודרמה "Tormento del passato".

לאחר מכן הופיעה בסרטים נוספים וב-1960 סיימה ללמוד בבית ספר לקולנוע הלאומי של איטליה.

===משחק===
ב-1962 שיחקה בסרט "Giulio Cesare, il conquistatore delle Gallie" המבוסס על החיבור מלחמת גאליה מאת יוליוס קיסר.

ב-1963 שיחקה בסרט "הטרוריסט" שהיה מועמד לפרס בפסטיבל ונציה העוסק בסיפורו האמיתי של פרטיזן איטלקי בזמן מלחמת העולם השנייה.

ב-1965 שיחקה בסרט המלחמה "פון ראיין אקספרס" לצד פרנק סינטרה.

ב-1970 שיחקה בסרט המתח הצרפתי "Cran d'arrêt".

ב-1980 שיחקה בתפקיד הראשי בסרט הארגנטינאי "ברברה", קומדיה על איטלקייה המגיעה לארגנטינה ומתאהבת בצלם ארגנטינאי.

===מוזיקה===
בשנות ה-60 החלה להופיע גם בריקוד ובמוזיקה בטלוויזיה האיטלקית, ב-1971 יצא הסינגל שלה "Tuca Tuca" שנהפך ללהיט.

בשנות ה-70 עברה להתגורר בספרד והקליטה מספר שירים בספרדית, לאחר מכן עברה לדרום אמריקה.

===אירוויזיון===
ב-2008 הנחתה את הגמר הספרדי לבחירת נציג ספרד לאירוויזיון.

באירוויזיון 2011 בו השתתפה איטליה לראשונה מאז 1997, היא סיפקה פרשנות לטלוויזיה האיטלקית וגם הקריאה את תוצאות הניקוד של איטליה.

===מותה===
קרה נפטרה ברומא ב-5 ביולי 2021, בגיל 78.

==קישורים חיצוניים==

* 

קטגוריה:שחקניות קולנוע וטלוויזיה איטלקיות
קטגוריה:זמרות איטלקיות
קטגוריה:רקדניות איטלקיות
קטגוריה:מנחות טלוויזיה איטלקיות
קטגוריה:שחקני קולנוע וטלוויזיה איטלקים
קטגוריה:זמרים איטלקים
קטגוריה:רקדנים איטלקים
קטגוריה:איטלקיות שנולדו ב-1943
קטגוריה:איטלקים שנולדו ב-1943
קטגוריה:איטלקים שנפטרו ב-2021
מחזור לפי מנהגי בני אשכנז לכל ענפיהם

מחזור לפי מנהגי בני אשכנז לכל ענפיהם: כולל מנהג אשכנז המערבי, מנהג פולין ומנהג צרפת לשעבר (או: מחזור גולדשמידט-פרנקל) הוא מהדורה מדעית לפיוטים הנמצאים במחזור התפילה האשכנזי והצרפתי. דניאל גולדשמידט הוא שהחל בפרויקט זה, ולאחר פטירתו המשיך אותו חתנו יונה פרנקל. פרויקט זה כולל ההדרה מכתבי יד של הפיוטים שנהגו במנהגים הנ"ל, בין אלה הנהוגים עד היום ובין אלה שהיו נהוגים רק בעבר ולא הגיעו לימי הדפוס, בצירוף ביאור לכל הפיוטים.

==העריכה והוצאת המחזור==
גולדשמידט הוציא את הכרכים של ראש השנה ויום כפור בשנת 1970 בשם מחזור לימים הנוראים. הוא נפטר בשנת 1972, בעודו עובד על "מחזור סוכות, שמיני עצרת ושמחת תורה". המחזור יצא לאור בסופו של דבר בשנת תשמ"א, על ידי חתנו, פרופ' יונה פרנקל. פרופ' פרנקל המשיך את הפרויקט, והוציא מחזור פסח (תשנ"ג) ומחזור שבועות (תש"ס). בכך הושלמה העבודה על מחזור החגים האשכנזי.

==תוכן וחשיבות המחזורים==
המחזור כולל גם את תפילות הקבע, ללא מהדורה מדעית מלאה וללא פירוש (אך לעיתים עם שינויי נוסחאות), כדי שלא יהיה ספר אקדמי גרידא אלא גם יוכלו העם להתפלל ממנו.

המחזורים נחשבים במחקר הפיוט כמהדורה החשובה ביותר בביקורת המחזור האשכנזי. חלק מהחשיבות נובע מהעובדה שקודם הוצאת המחזור, רוב פיוטי צרפת לא יצאו לאור ולא נודעו לרבים, מפני שמנהג צרפת לא נדפס אף פעם כסידור או מחזור עצמאי.

==המשך הפרויקט==
כהמשך לפרויקט מחזור המועדים, פרנקל התחיל בהוצאת מחזור לשבתות ברית ונשואין, אך נפטר ב-2012 במהלך העבודה. המשפחה פנתה לד"ר גבריאל וסרמן להוציא את המחזור לשבתות ברית ונשואין, והוא אמור לצאת לאור בקרוב.

==קישורים חיצוניים==
* [https://www.hebrewbooks.org/21790 מחזור ראש השנה] באתר היברובוקס
* [https://www.hebrewbooks.org/22323 מחזור יום כפור] באתר היברובוקס
* [https://www.hebrewbooks.org/21140 מחזור סוכות] באתר היברובוקס
* [http://tablet.otzar.org/book/book.php?book=602836&width=-17&scroll=0&udid=15794196415825812 מחזור פסח] באתר אוצר החכמה (למנויים בלבד)
* [http://tablet.otzar.org/book/book.php?book=602835&width=-17&scroll=0&udid=15794196415825812 מחזור שבועות] באתר אוצר החכמה (למנויים בלבד)

==הערות שוליים==

קטגוריה:סידורים
קטגוריה:מחזורי תפילה
קטגוריה:יום הכיפורים
קטגוריה:תפילות ראש השנה
קטגוריה:פיוטים
אינגה בריק

אינגה בריק (בגרמנית: Inge Brück; נולדה ב-12 באוקטובר 1936) היא זמרת ושחקנית גרמנייה.

==ביוגרפיה==
בריק נולדה במנהיים, היא החלה את הקריירה שלה בתחום המוזיקה כשהופיעה במקהלתו של מלחין הג'אז ארווין להן (Erwin Lehn), שם היא התגלתה על ידי נגן הפסנתר הורסט ינקובסקי (Horst Jankowski) והוא סידר לה להופיע בטלוויזיה לצד האנס-יואכים קולנקאמפף, מה שהוביל אותה לחתימת חוזה עם חברת הקלטות.

ב-1957 יצא שירה "Peter, komm heut' abend zum Hafen" שהיווה גרסה גרמנית לשיר אמריקאי ודורג במקום השביעי במצעד הפזמונים של גרמניה.

בסוף שנות החמישים ותחילת שנות השישים הופיעה במספר סרטים וסדרות בטלוויזיה, היא גם הופיעה במספר מחזות זמר.

ב-1966 זכתה בפסטיבל מוזיקה בינלאומי בברזיל ובעקבות כך נבחרה על ידי "NDR", רשת הטלוויזיה הציבורית הגרמנית לייצג את גרמניה באירוויזיון שנה לאחר מכן.

באירוויזיון 1967 ביצעה את השיר "Anouschka" וסיימה במקום ה-8.

לאחר האירוויזיון החליטה להתמקד יותר במשחק מאשר בשירה, ב-1970 שיחקה את התפקיד הראשי בסדרת הפשע "Miss Molly Mill".

מאז שנות השבעים שרה בעיקר שירים נוצריים עם תוכן דתי.

היא נישאה והתגרשה פעמיים.

==קישורים חיצוניים==

קטגוריה:זמרות גרמניות
קטגוריה:שחקניות קולנוע וטלוויזיה גרמניות
קטגוריה:נציגי גרמניה באירוויזיון
קטגוריה:משתתפי אירוויזיון 1967
קטגוריה:זמרים גרמנים
קטגוריה:שחקני קולנוע וטלוויזיה גרמנים
קטגוריה:גרמניות שנולדו ב-1936
קטגוריה:גרמנים שנולדו ב-1936
יונתן וקסמן

יונתן וקסמן, 2014
יונתן וקסמן (נולד בשנת 1975) הוא קריקטוריסט ישראלי, מפרסם קריקטורה יומית בעיתון "כלכליסט" מיום היווסדו.

==ביוגרפיה==

בשנת 2004 סיים את לימודיו במחלקה לתקשורת-חזותית ב"בצלאל". עסק באיור ובקומיקס, בין השאר בירחון הקומיקס "בלנדר". יחד עם ליאב צברי ייסד את מגזין הקומיקס "הצופר".

בשנת 2008, עם ייסוד העיתון "כלכליסט" החל לפרסם בו קריקטורה יומית, והוא ממשיך בכך עד היום (2020).

בשנת 2014 זכה בתחרות לקריקטורה הומוריסטית ע"ש פרידל שטרן בקטגוריית המקצוענים.

בשנת 2016 זכה במקום השני בתחרות הקריקטורות הפוליטיות של האו"ם על שם רענן לוריא.

==קישורים חיצוניים==

* [http://newmedia.calcalist.co.il/caricaturist2017/index.html קריקטוריסט - עשר שנות חיוכים כלכליים], באתר "כלכליסט"
* [https://www.calcalist.co.il/home/0,7340,L-3837-2632,00.html קריקטורות מאת יונתן וקסמן], באתר "כלכליסט"
* שלומי צ'רקה, [http://www.cartoon.org.il/article/magazin40.aspx החור בעמוד הראשון / ראיון עם יונתן וקסמן], המוזיאון הישראלי לקריקטורה ולקומיקס, 30 ביוני 2013
* 
* 

==הערות שוליים==

קטגוריה:קריקטוריסטים ישראלים
קטגוריה:בוגרי בצלאל, אקדמיה לאמנות ועיצוב
קטגוריה:סגל כלכליסט
קטגוריה:ישראלים שנולדו ב-1975
ישראל מאיר

ישראל מאיר הוא קצין צה"ל בדימוס בדרגת אלוף-משנה, שכיהן כמפקד חטיבת ירושלים.
==קורות חייו==
עם גיוסו לצה"ל התנדב לצנחנים. בצנחנים עבר מאיר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה, ושימש כמפקד מחלקה ולחם במלחמת ששת הימים, מלחמת ההתשה. מאיר שימש כמפקד פלוגה בגדוד הנח"ל המוצנח ולקח חלק במבצע תרנגול 53. מאיר לחם במלחמת יום הכיפורים ולאחר המלחמה שימש כמפקד גדוד 450 (האריה המעופף). בשנת 1974, לאחר שסא"ל [https://www.izkor.gov.il/יעקב%20קרן%20קירשנר/en_ffa1bc8eb5ef9daa79f792bdf5541a6c יעקב קירשנר] נהרג במהלך מלחמת ההתשה במובלעת הסורית, מונה מאיר למפקד גדוד 890. לאחר מכן שימש כמפקד חטיבת ירושלים בשנים 1979–1981.
== הערות שוליים ==

קטגוריה:חיילי חיל הרגלים במלחמת יום הכיפורים
קטגוריה:מפקדי חטיבת ירושלים
קטגוריה:מפקדי גדודים בחטיבת הצנחנים
קטגוריה:אלופי-משנה בצה"ל
קטגוריה:ישראלים שנולדו במאה ה-20
קטגוריה:מפקדי מחלקות במלחמת ששת הימים
קטגוריה:חיילי חיל הרגלים במלחמת ששת הימים
מישה מרה

מישה מרה (בהולנדית: Micha Marah; נולדה ב-26 בספטמבר 1953) היא זמרת בלגית.

== ביוגרפיה ==
מרה נולדה באזור דובר ההולנדית של בלגיה, ב-1969 בהיותה בת שש עשרה הוציאה את הסינגל הראשון שלה.

ב-1970 יצא האלבום הראשון שלה "Micha Marah internationaal".

ב-1971 התפרסמה כשהשתתפה בתחרות המוזיקה הבלגית לבחירת נציגות בלגיה באירוויזיון, היא עלתה לגמר התחרות אך בגמר לא קיבלה נקודות, השיר עמו השתתפה בתחרות "Tamboerke" זכה להצלחה במצעד הסינגלים הפלמי.

שירה השני שזכה להצלחה הוא הגרסה הפלמית לשיר "En Un Mundo Nuevo" שייצג את ספרד באירוויזיון 1971.

ב-1975 ניסתה בשנית לייצג את בלגיה באירוויזיון, אך בשנית לא הצליחה לזכות בגמר התחרות.

ב-1979 נבחרה באופן פנימי לייצג את בלגיה באירוויזיון שנערך בירושלים, עם השיר "Hey Nana" הייתה בתחרות במקום ה-18 והאחרון עם 5 נקודות.	

ב-1984 יצא אלבומה "Alleen voor kinderen" שהכיל שירי ילדים, לאחר היא הנחתה תוכנית לילדים ונוער בטלוויזיה.

==קישורים חיצוניים==

* 

קטגוריה:זמרות בלגיות
קטגוריה:זמרות פופ בלגיות
קטגוריה:שחקניות קולנוע וטלוויזיה בלגיות
קטגוריה:נציגי בלגיה באירוויזיון
קטגוריה:משתתפי אירוויזיון 1979
קטגוריה:זמרים בלגים
קטגוריה:שחקני קולנוע וטלוויזיה בלגים
קטגוריה:בלגיות שנולדו ב-1953
קטגוריה:בלגים שנולדו ב-1953
יאיר רפאלי

יאיר רפאלי (נולד ב-1944) הוא קצין צה"ל בדימוס בדרגת אלוף-משנה, שכיהן כמפקד חטיבת ירושלים.

==קורות חייו==
בשנת 1962 התגייס לצה"ל, התנדב לצנחנים, ושובץ בגדוד 890. בצנחנים עבר רפאלי מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה ושימש כמפקד מחלקה ופלוגה בחטיבה ולחם במלחמת ששת הימים ומלחמת ההתשה. ובמלחמת יום הכיפורים לחם כקצין אג"ם של חטיבת צנחנים מילואים 317 והשתתף בכיבוש החרמון הסורי. 

בשנים 1978–1979 פיקד על גדוד הנח"ל המוצנח, והוביל אותו במבצע ליטני ובמבצע שלכת. בשנים 1981–1983 פיקד על חטיבת ירושלים, בין היתר במלחמת לבנון הראשונה.

==קישורים חיצוניים==
* [https://web.archive.org/web/20160303194856/http://www.satzah.co.il/web/8888/nsf/arcLookup.taf?_function=details&_ID=132412&PF=&did=5027&G=&lang=HE&SM=&_UserReference=C31EE8D535985F564C7B9A73 מבצע שלכת] באתר סיירת צנחנים (ארכיון האינטרנט).
== הערות שוליים ==

קטגוריה:חיילי חיל הרגלים במלחמת יום הכיפורים
קטגוריה:מפקדי חטיבת ירושלים
קטגוריה:מפקדי גדודים בחטיבת הצנחנים
קטגוריה:אלופי-משנה בצה"ל
קטגוריה:ישראלים שנולדו ב-1944
קטגוריה:חיילי חיל הרגלים במלחמת ששת הימים
קטגוריה:מפקדי חטיבות במלחמת לבנון הראשונה
]